kašel - priedušky
Dobrý deň,
pár dní som mala suchý kašel, následne prišla strata hlasiviek, potom vlhký dráždivý kašeľ s vykašliavaním hlienu a terazuž nevykašliavam veľmi hlien ale prídu na mňa občas také záchvaty suchého kašľa, keď ma až dusí a škriabe v hrdle. Užívam momentálne stoptusin a dorithricim
Dobrý deň, ďakujeme za Vašu otázku.
Téme suchého kašľa som sa podrobnejšie venovala v  minulosti. Moju odpoveď Vám posielam
v priloženom odkaze
.
Liek STOPTUSSIN tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie. Liek sa používa na liečbu suchého, dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc. Prípravok sa bez konzultácie s lekárom nemá používať dlhšie ako 7 dní.  Keďže Vám kašeľ pretrváva, tak Vám odporúčam návštevu u Vášho lekára.
Skorú úľavu od príznakov Vám prajem.
S pozdravom Martina Vetráková.